1 नवम्बर 1958 को जब के एम नानावटी अपने काम से मुंबई पहुँचते है, तो घर में सिल्विया को बहुत परेशान और डिस्टर्ब देखते है. नानावटी के पूछने पर प्रेम से धोखा खाई सिल्विया अपने अफेयर के बारे में उसको सब बता देती है. यह सुन नानावटी परेशान और डिस्टर्ब हो जाता है, वह एक सोच में डूब जाता है, लेकिन वो अपनी पत्नी और बच्चों के सामने यह दिखाता नहीं है. कुछ देर बाद वो अपनी पत्नी और बच्चों को फिल्म दिखने के लिए मेट्रो सिनेमा ले जाता है. यहाँ वो अपने परिवार को छोड़ता है, और कुछ काम का बहाना बोल वहां से निकल जाता है. नानावटी वहां से अपने नवल ऑफिस जाता है और अपनी बन्दुक और 6 गोलियां निकालता है. इसके बाद वो आहूजा के ऑफिस जाता है, जहाँ वो उसे नहीं मिलता है. फिर नानावटी आहूजा के घर जाता है, और बन्दुक दिखाकर उसे कहता है कि वो सिल्विया से शादी कर ले, और उसके बच्चों को अपना ले. प्रेम उससे कहता है कि ‘क्या वो हर उस लड़की के साथ शादी करे, जिसके साथ वो सोता है.’ इसके बाद नानावटी आहूजा पर तीन गोलियां चला देता है, जिससे उसकी मौके पर ही मौत हो जाती है. नानावटी अपना जुल्म कबूलने के लिए पश्चिमी नौसेना कमान के प्रोवोस्ट मार्शल के पास जाता है, उनकी सलाह पर नानावटी डिप्टी कमिश्नर के पास जाकर अपना जुल्म कबूल लेता है.